Duvėnėlis
55°42′28″ š. pl. 25°42′38″ r. ilg.﻿ / ﻿55.70778°š. pl. 25.71056°r. ilg.﻿ / 55.70778; 25.71056 Duvėnėlis – ežeras Lietuvoje, Zarasų rajone, 9 km į pietvakarius nuo Dusetų. Ežero ilgis iš vakarų į rytus – 0,4 km, plotis – iki 0,25 km. Altitudė 101,1 m. Krantai žemi, pelkėti, tik šiaurrytinis krantas aukštesnis. Pietvakarinėje pakrantėje stūkso miškelis, kitose pakrantėse plyti pievos. Pietuose įteka upelis iš netoliese į rytus telkšančio Duvėno ežero, o vakaruose išteka upelis link Paščio ežero (Šventosios upės baseinas). Prie ežero įsikūrę Davainių ir Likančių kaimai.